CELEX: 32019D0902
Language: da
Date: 2019-05-28 00:00:00
Title: Kommissionens gennemførelsesafgørelse (EU) 2019/902 af 28. maj 2019 om en foranstaltning truffet af Sverige i henhold til Europa-Parlamentets og Rådets forordning nr. 2006/42/EF for at forbyde markedsføring af en sakselift til køretøjer (model TL530LF) fremstillet af TWA Equipment S.r.l. (meddelt under nummer C(2019) 3886) (EØS-relevant tekst.)

3.6.2019   
               
               
                  DA
               
               
                  Den Europæiske Unions Tidende
               
               
                  L 144/47
               
            
         KOMMISSIONENS GENNEMFØRELSESAFGØRELSE (EU) 2019/902
         af 28. maj 2019
         om en foranstaltning truffet af Sverige i henhold til Europa-Parlamentets og Rådets forordning nr. 2006/42/EF for at forbyde markedsføring af en sakselift til køretøjer (model TL530LF) fremstillet af TWA Equipment S.r.l.
         
            
               (meddelt under nummer C(2019) 3886)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 11, stk. 3, andet afsnit, og
         ud fra følgende betragtninger:
         
                     (1)
                  
                  
                     Den 20. juli 2017 informerede Sverige Kommissionen om en foranstaltning truffet i henhold til artikel 11, stk. 1, i direktiv 2006/42/EF for at forbyde markedsføringen af en sakselift til køretøjer (model TL530LF) fremstillet af TWA Equipment S.r.l., Via Inn s.n.c. 65015, Montesilvano (PE), Italien (i det følgende benævnt »fabrikanten«) og distribueret af Lidköpings Carpart AB, Plastagan 12C, 53155 Lidköping, Sverige (i det følgende benævnt »Carpart«).
                  
               
                     (2)
                  
                  
                     Sverige traf foranstaltningen, da man fandt, at sakseliften til køretøjer ikke opfylder de væsentlige sikkerheds- og sundhedskrav, der er fastsat i afsnit 4.1.2.6, punkt c) i bilag I til direktiv 2006/42/EF. I henhold til denne bestemmelse skal maskinen være konstrueret og fremstillet på en sådan måde, at byrden ikke kan løsgøres på farlig måde eller falde utilsigtet i frit fald, hvis der opstår delvis eller totalt energisvigt, eller når operatøren ikke længere påvirker betjeningsanordningerne. Sverige begrundede den trufne foranstaltning med, at rørbrudsventilen ikke fungerede korrekt, hvilket påvirker rampernes sikre funktion og dermed potentielt udgør alvorlige sikkerhedsfarer. Sverige anførte derudover, at visse sikkerhedsforanstaltninger slås fra (nemlig trykfølerventilerne), når liften sænkes ved hjælp af knappen »fuld sænkning«, og dette kan medføre, at platformene ikke er lige højt oppe.
                  
               
                     (3)
                  
                  
                     Efter at have modtaget meddelelsen om beskyttelsesforanstaltningen, som Sverige har truffet, indledte Kommissionen en høring af de berørte parter for at høre deres synspunkter. Kommissionen sendte et brev til fabrikanten den 12. august 2017, som fabrikanten ikke svarede på. På baggrund af oplysninger fra de svenske myndigheder til Kommissionen leverer Carpart ikke længere det pågældende produkt til det svenske marked. Derudover bemærkede Carpart, at man var i gang med at udskifte de fabriksmonterede rørbrudsventiler med forbedrede rørbrudsventiler på TWA-liftmodel TL530LF, som allerede er blevet leveret til Sverige. De svenske myndigheder udtrykte tilfredshed med de foranstaltninger, som Carpart har truffet for at forbedre sikkerheden ved model TL530LF.
                  
               
                     (4)
                  
                  
                     Forklaringerne fra Sverige og den dokumentation, der er til rådighed for Kommissionen, viser, at sakseliften til køretøjer model TL530LF ikke opfylder de væsentlige sikkerheds- og sundhedskrav, der er fastsat i afsnit 4.1.2.6, litra c), i bilag I til direktiv 2006/42/EF.
                  
               
                     (5)
                  
                  
                     De foranstaltninger, som Sverige har truffet, er nødvendige for at sikre, at sakseliften til køretøjer model TL530LF ikke udgør potentielle sikkerhedsrisici på grund af fejlfunktioner i rørbrudsventilerne eller deaktivering af visse sikkerhedsforanstaltninger. Kun med et forbud kan man sikre, at produktet ikke markedsføres, før de relevante væsentlige sikkerheds- og sundhedskrav er opfyldt.
                  
               
                     (6)
                  
                  
                     De sikkerhedsforanstaltninger, som Sverige har truffet, er derfor passende, nødvendige og proportionelle og bør anses for berettigede —
                  
               VEDTAGET DENNE AFGØRELSE:
         
            Artikel 1
            Foranstaltningen, som Sverige har truffet for at forbyde markedsføringen af en sakselift til køretøjer (model TL530LF) fremstillet af TWA Equipment S.r.l., Via Inn s.n.c. 65015, Montesilvano (PE), Italien og distribueret af Lidköpings Carpart AB, Plastagan 12C, 53155 Lidköping, Sverige, er berettiget.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 28. maj 2019.
            
               
                  På Kommissionens vegne
               
               Elżbieta BIEŃKOWSKA
               
                  Medlem af Kommissionen
               
            
         
         
            (1)  EUT L 157 af 9.6.2006, s. 24.